Poštovani roditelji i dragi učenici,

U četvrtak 19. 3. 2020. slavimo sv. Josipa, zaštitnika obitelji, radnika, naše Domovine, a i naših očeva.

Naš prvi zadatak sastojat će se od dva dijela.

**Prvi dio je obavezan.**

Za svoje očeve i djedove izmolite jedan Oče naš i Slava Ocu da im zahvalimo na svemu dobru koje za vas čine, te neka im Bog dadne snage i jakosti za sve što im je u životu potrebno.

U drugom dijelu zadatka sami odlučite što želite napraviti za svoje očeve.

Možda izraditi prigodnu čestitku, pomoći ocu u nekom poslu... (i sve ostalo dobro što smislite).

  (ideje s interneta)

Do utorka, 24. 3. 2020. molim vas riješite ove zadatke.

U udžbeniku na stranici 56. i 57. pročitajte tekst UPUĆENI SMO JEDNI NA DRUGE.

Razmislite i odgovorite na pitanja.

Koje osjećaje prepoznajete u ovoj priči?

Objasnite kako se sestra Ana ponaša kada saznaje da ne može ići na rođendan svoje prijateljice.

Priča završava s rečenicom: *„Znala je što treba učiniti.“* – što vi mislite što je to Ana učinila na kraju.



**ZADATAK:**

* **u radnoj bilježnici na stranici 40. riješite 1. zadatak,**
* **ako želite nacrtajte (i obojite) kako vi zamišljate brata i sestru iz ove priče (tada u bilježnicu prepišite naslov: MOJ BRAT I JA i nacrtajte Anu i Marka).**

Do idućeg tjedna neka vas prati mir i dobro.